MACO ยืดเวลาเข้าซื้อ “มัลติ ไซน์”ไป 2 เดือน คาดปิดดีลเก็บหุ้นครบ 100% ก.ค.นี้
MACO ยืดเวลาเข้าซื้อ"มัลติ ไซน์"เพิ่มเป็น 100% คาดปิดดีลภายในก.ค.จากเดิมเดือนพ.ค.61
1 มิ.ย. 2561

บริษัท มาสเตอร์ แอด จำกัด (มหาชน) หรือ MACO เปิดเผยว่า บริษัทแจ้งว่าตามที่บริษัท กรีนแอด จำกัด (Green Ad) ซึ่งเป็นบริษัทย่อย จะเข้าซื้อหุ้นส่วนที่เหลืออยู่ทั้งหมดในบริษัท มัลติ ไซน์ จำกัด (MTS) จำนวน 30% จากผู้ถือหุ้นเดิมของ MTS ในราคาซื้อขายไม่เกิน 202.60 ล้านบาท ซึ่งจะส่งผลให้ Green Ad เข้าถือหุ้นใน MTS เพิ่มเป็น 100% จากเดิมที่ถือหุ้นอยู่ 70% โดย Green Ad และผู้ขายคาดว่าการซื้อขายหุ้นของ MTS จะเสร็จสมบูรณ์ภายในเดือนพ.ค.61 นั้น ขณะนี้ Green Ad และผู้ขายอยู่ระหว่างการเจรจาสัญญาซื้อขายดังกล่าว โดยคาดว่าการซื้อขายหุ้นจะเสร็จสมบูรณ์ภายในเดือนก.ค.61 จากเดิมภายในเดือนพ.ค.61
               